Муцураев на 18 години е мобилизиран и е изпратен на фронта по време на Първата чеченска война, където е тежко ранен. Предимно на фронта композира и изпълнява песните си, с които по-късно придобива популярност. Песните му са изпълнени на руски език под акомпанимент на китара, изключително тежки и тягостни. Днес те са забранени както в Чечения, така и в цяла Русия, което обаче не пречи да се разпространяват масово в интернет.